# Borzavár Községi Önkormányzat Képviselő-testületének

**5/2019. (V.2.) önkormányzati rendelete**

**az Önkormányzat által alapított kitüntetésekről**

Borzavár Községi Önkormányzat Képviselő-testülete a Magyarország címerének és zászlajának használatáról, valamint állami kitüntetéseirőlszóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (2) bekezdésében meghatározott feladatkörében eljárva a következőket rendeli el:

**1 . A „Borzavár Község Díszpolgára” cím**

**1. §** (1) "Borzavár Község Díszpolgára" cím adományozható annak a magyar, vagy külföldi állampolgárnak, aki kimagasló tevékenységével vagy egész életművével a községen belül, illetve országosan, vagy nemzetközi viszonylatban általános elismerést szerzett, mellyel hozzájárult a község jó hírnevének öregbítéséhez, továbbá példamutató emberi magatartása miatt egyébként köztiszteletben áll.

(2) "Borzavár Község Díszpolgára" cím adományozható élő személynek és posztumusz jelleggel egyaránt.

(3) A képviselő-testület évente egy "Borzavár Község Díszpolgára" címet adományozhat.

(4) A "Borzavár Község Díszpolgára" címmel külön erre a célra készített díszoklevél jár.

**2. §** (1) Borzavár Község Díszpolgára az adományozástól kezdve viselheti a kitüntető címet, illetve ünnepi alkalmakkor a díszpolgári címet, valamint élvezi a (2) bekezdésben meghatározott kiváltságokat.

(2) Borzavár Község Díszpolgára:

a) tanácskozási joggal részt vehet a képviselő-testület ülésein,

b) az Önkormányzat által rendezett minden ünnepségre hivatalos, és a lehetőségek szerint ezeken megkülönböztetett  hely illeti meg,

c) díjtalanul látogathatja az önkormányzat közművelődési intézményét, valamint ilyen jellegű rendezvényeit.

**2. Borzavár Község Elismerő Oklevele**

**3. §** (1) Borzavár Község Elismerő Oklevele adományozható azoknak a személyeknek, közösségeknek, gazdasági szervezeteknek, akik, vagy amelyek a község közösségi élete terén és a gazdasági élet bármely ágazatában kiemelkedően hasznos munkát végeznek, a község értékeit növelték. A kitüntetést olyan személyek és közösségek kaphatják meg, akik a hétköznapi életben, saját munkájukban, az emberekhez való viszonyukban példamutatóak.

(2) Borzavár Község Elismerő Oklevele adományozható élő személynek és posztumusz jelleggel egyaránt.

(3) A képviselő-testület évente egy „Borzavár Község Elismerő Oklevele elismerést adományozhat.

(4) Borzavár Község Elismerő Oklevele elismeréssel külön erre a célra készített díszoklevél jár.

**3. Az életművet elismerő kitüntetések adományozásának rendje**

**4. §** (1) Az elismerések adományozására jogosultak javaslatot tenni:

a) a polgármester,

b) a települési képviselő,

c) a településen élő magánszemélyek legalább 15 fős csoportja és

d) a település civil szervezetei.

(2) Az (1) bekezdésben meghatározottak a javaslataikat írásban, az 1. és 2. melléklet szerinti javaslattételi nyomtatványon megfelelő indoklással ellátva 2019. május 20. napjáig juttathatják el a Zirci Közös Önkormányzati Hivatal Borzavári Kirendeltségére. Ezen időpont után javaslat már nem tehető a tárgyévi kitüntetés adományozására.

(3) A javaslattételi felhívást a (2) bekezdésben megjelölt beadási határidőt megelőző 15. napig közzé kell tenni.

(4) Az elismerések odaítélése a képviselő-testület hatáskörébe tartozik.

(5) A "Borzavár Község Díszpolgára" cím és a Borzavár Község Elismerő Oklevele elismerés átadására minden évben az Önkormányzat által szervezett községi rendezvény alkalmával kerül sor.

(6) Az elismerések adományozásáról szóló oklevelet a polgármester adja át.

(7) A posztumusz elismerés adományozását igazoló oklevelet a kitüntetett személy legközelebbi hozzátartozójának kell átadni az ünnepségen.

**5. §** (1) A javaslattétel lehetőségéről az arra jogosultakat hirdetményben kell tájékoztatni, melyet az Önkormányzat honlapján és a hirdetőtáblákon is közzé kell tenni.

(2) Valamely elismerés ugyanazon személy részére egy alkalommal adományozható.

(3) Az elismerés nem adományozható annak a személynek, aki az adományozás időpontjában a képviselő-testületnek, vagy a képviselő-testület bizottságának a tagja.

(4) Saját maga, továbbá a Polgári Törvénykönyv szerinti közeli hozzátartozója részére elismerés adományozását senki nem indítványozhatja.

(5) A javaslattételre nem jogosult személytől, vagy szervezettől érkezett javaslatokat az adományozó nem veszi figyelembe.

**4. A kitüntetések visszavonására vonatkozó rendelkezések**

**6. §** (1) A kitüntetéseket a kezdeményezésére jogosultak javaslata alapján vissza lehet vonni, ha az adományozott érdemtelenné válik arra.

(2) Érdemtelenné válik a kitüntetésre az, aki magatartásával sérti a jó erkölcsöt.

(3) Vissza kell vonni a díszpolgári címet attól, aki arra méltatlanná válik.

(4) Méltatlan a díszpolgári cím viselésére az a díjazott, akit bűncselekmény miatt a bíróság jogerősen elítél.

(5) A visszavonásról a képviselő-testület határozatban dönt.

**5. Záró rendelkezések**

**7. §** (1) Ez a rendelet kihirdetését követő napon lép hatályba.

(2) Hatályát veszti a Díszpolgári Cím adományozásáról szóló 8/2014. (VIII.11.) önkormányzati rendelet.

Borzavár, 2019. május 2.

|  |  |
| --- | --- |
| Dócziné Belecz Ágnes | Sümegi Attila |
| polgármester | jegyző |

**Záradék:**

A rendelet 2019. május 3. napján lép hatályba.

Borzavár, 2019. május 2.

Sümegi Attila

jegyző

1. melléklet az 5/2019. (V.2.) önkormányzati rendelethez

# j a v a s l a t t é t e l i f e l h í v á s

„borzavár község D Í S Z P O L G Á R A” CÍM

ADOMÁNYOZÁSÁRA

Borzavár Községi Önkormányzat Képviselő-testületének az Önkormányzat által alapított kitüntetésekről szóló 5/2019. (V.2.) önkormányzati rendelet(a továbbiakban: Rendelet) értelmében évente egy „Borzavár Község Díszpolgára” cím adományozható.

A Rendelet 1. § (1) bekezdése alapján „Borzavár Község Díszpolgára” cím adományozható annak a magyar, vagy külföldi állampolgárnak, aki kimagasló tevékenységével vagy egész életművével a községen belül, illetve országosan, vagy nemzetközi viszonylatban általános elismerést szerzett, mellyel hozzájárult a község jó hírnevének öregbítéséhez, továbbá példamutató emberi magatartása miatt egyébként köztiszteletben áll.

A "Borzavár Község Díszpolgára" cím átadására minden évben az Önkormányzat által szervezett községi rendezvényen kerül sor.

A Rendelet értelmében kitüntetések adományozására javaslatot tehetnek: a polgármester, a települési képviselő, a településen élő magánszemélyek legalább 15 fős csoportja és a település civil szervezetei a képviselő-testület által meghatározott szempontrendszernek megfelelő formában és határidőig.

(A felhívás és a formanyomtatvány letölthető az önkormányzat honlapjáról, illetve a Zirci Közös Önkormányzati Hivatal Borzavári Kirendeltségén igényelhető.)

## A Képviselő-testületnek címzett,

## az előírt szempontok szerint megfogalmazott,

## részletesen indokolt, és a javaslattevő(k) aláírásával

## ellátott ajánlásokat

## 2019. MÁJUS 20. napig lehet benyújtani

## a ZIRCI KÖZÖS ÖNKORMÁNYZATI Hivatal borzavári kirendeltségéhez.

**Kérjük, hogy tegyen javaslatot a község legmagasabb kitüntetésének adományozására!**

**Együttműködését köszönjük!**

##### polgármester

|  |  |
| --- | --- |
| **JAVASLAT „BORZAVÁR KÖZSÉG DÍSZPOLGÁRA” CÍM ADOMÁNYOZÁSÁRA** | |
| **A címre javasolt személy, közösség, gazdasági szervezet**  **- neve**  **- adatai** |  |
| **A javasolt személy, közösség, gazdasági szervezet**  **Borzavár községért végzett,**  *(az alaptevékenységét meghaladó)*  **kiemelkedő munkásságának**  **részletes ismertetése** |  |
| **A javaslattevő(k) megnevezése, aláírása(i)**  (dátum) |  |

*(a szempontrendszer elemeinek megtartásával önálló dokumentumként is benyújtható az ajánlás)*

1. melléklet az 5/2019. (V.2.) önkormányzati rendelethez

# j a v a s l a t t é t e l i f e l h í v á s

„borzavár község elismerő oklevele”

elismerés ADOMÁNYOZÁSÁRA

Borzavár Községi Önkormányzat Képviselő-testületének az Önkormányzat által alapított kitüntetésekről szóló 5/2019. (V.2.) önkormányzati rendelet(a továbbiakban: Rendelet) értelmében évente egy „Borzavár Község Elismerő Oklevele” elismerés adományozható.

A Rendelet 3. § (1) bekezdése alapján „Borzavár Község Elismerő Oklevele” elismerés adományozható azoknak a személyeknek, közösségeknek, gazdasági szervezeteknek, akik, vagy amelyek a község közösségi élete terén és a gazdasági élet bármely ágazatában kiemelkedően hasznos munkát végeznek, a község értékeit növelték. A kitüntetést olyan személyek és közösségek kaphatják meg, akik a hétköznapi életben, saját munkájukban, az emberekhez való viszonyukban példamutatóak.

A "Borzavár Község Elismerő Oklevele" kitüntetés átadására minden évben az Önkormányzat által szervezett községi rendezvényen kerül sor.

A Rendelet értelmében kitüntetések adományozására javaslatot tehetnek: a polgármester, a települési képviselő, a településen élő magánszemélyek legalább 15 fős csoportja és a település civil szervezetei a képviselő-testület által meghatározott szempontrendszernek megfelelő formában és határidőig.

(A felhívás és a formanyomtatvány letölthető az önkormányzat honlapjáról, illetve a Zirci Közös Önkormányzati Hivatal Borzavári Kirendeltségén igényelhető.)

## A Képviselő-testületnek címzett,

## az előírt szempontok szerint megfogalmazott,

## részletesen indokolt, és a javaslattevő(k) aláírásával

## ellátott ajánlásokat

## 2019. MÁJUS 20. napig lehet benyújtani

## a ZIRCI KÖZÖS ÖNKORMÁNYZATI Hivatal borzavári kirendeltségéhez.

**Kérjük, hogy tegyen javaslatot a „Borzavár Község Elismerő Oklevele” adományozására!**

**Együttműködését köszönjük!**

##### polgármester

|  |  |
| --- | --- |
| **JAVASLAT „BORZAVÁR KÖZSÉG ELISMERŐ OKLEVELE” ….ÉVI ADOMÁNYOZÁSÁRA** | |
| **A címre javasolt személy, közösség, gazdasági szervezet**  **- neve**  **- adatai** |  |
| **A javasolt személy, közösség, gazdasági szervezet**  **Borzavár községért …-ban végzett,** *(az alaptevékenységét meghaladó)***kiemelkedő munkásságának**  **részletes ismertetése** |  |
| **A javaslattevő(k) megnevezése, aláírása(i)**  (dátum) |  |

*(a szempontrendszer elemeinek megtartásával önálló dokumentumként is benyújtható az ajánlás)*